
מכרז פומבי מספר 25/26  
לרכישת רישיונות ושירותי ייעוץ, ליווי, הטמעה תחזוקה והדרכה של תוכנת Tableau
1. בנק ישראל (להלן: "הבנק") מזמין בזה הצעות לרכישת רישיונות ושירותי ייעוץ, ליווי, הטמעה תחזוקה והדרכה של תוכנת Tableau.
2. הכל על פי האיפיון המפורט במסמך הגדרת השירותים המצורף כחלק ד למסמכי המכרז השירותים המלאים מפורטים  במסמכי המכרז.

3. תקופת ההתקשרות היא ל 3 שנים (כפוף לאפשרות הבנק בהסכם ההתקשרות לקצרה). כמו כן, הבנק רשאי לממש אופציה להאריך את תקופת ההתקשרות מעת לעת בין לשירותים מסוימים הנכללים במכרז ובין לכל הכלול בו, עד 3 שנים נוספות. כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
4. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן: 
1. 
2. 
3. 
4. 
המציע הוא אזרח ישראל או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
המציע מספק שירותי ייעוץ ותחזוקה לתוכנת Tableau , בלפחות 5 ארגונים שונים, במהלך 5 השנים שקדמו ליום פרסום המכרז כאשר בכל אחד מהם לפחת 500 משתמשי  Tableau (Licenses).
למציע ניסיון בהקמה ותחזוקה של לפחות  15 אתרי Tableau פעילים ב‑5 השנים שקדמו ליום פרסום המכרז. 
לצורך סעיף זה, “אתר Tableau” ייחשב כ‑Environment / Deployment  פעיל של פלטפורמת Tableau לרבות Tableau Server או Tableau Cloud  כולל סביבות ייצור, בדיקות או Disaster Recover ככל שקיימות בארגון ולא כאוסף דשבורדים או תוצרים בלבד.
למציע ניסיון בביצוע תוכניות הכשרה ייעודיות למשתמשי  Tableau, והעביר לפחות 10  מחזורי הכשרה שונים עבור לפחות 200 תלמידים סה"כ, במהלך 4 השנים שקדמו ליום פרסום המכרז. 
יובהר כי ההכשרות יכולות להתייחס למגוון קהלי יעד ותפקידי Tableau, לרבות מפתחים, אנליסטים, משתמשי קצה, וכן מנהלי מערכת וממשל נתונים – ככל שרלוונטי.
המציע מעסיק, נכון ליום פרסום המכרז, לפחות מומחה אחד (1) המחזיק בהסמכת Salesforce Certified Tableau Server Certified Associate  בתוקף ולפחות שלושה מומחים (3) המחזיקים בהסמכת Salesforce Certified Tableau Architect  בתוקף, ובלבד שמדובר בשלושה אנשי מקצוע שונים.




ההצעות למכרז יוגשו במערכת מכרזים אלקטרונית, כמפורט בסעיף 5 לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.

5. המועד האחרון להגשת ההצעות הוא ‏יום שלישי 03 נובמבר 2026 , בשעה 12:00.

6. מסמכי המכרז במלואם נגישים באתר האינטרנט של בנק ישראל שכתובתו: www.boi.org.il, תחת "מכרזים והתקשרויות", וניתן להוריד אותם משם.

7. הודעה זו מתפרסמת גם באתר הבנק, בעברית ובערבית, וכן בעיתון בשפה הערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552558 או בדוא"ל tenders@boi.org.il.

8. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

הבנק אינו חייב לקבל את ההצעה הזולה ביותר, או הצעה כלשהי
במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז

